क्रिसमस पर विशेष प्रार्थना कर बांटी खुशियां
शुजालपुर | क्रिसमस पर्व शुक्रवार को धूमधाम से मनाया गया। सिटी-मंडी के बीच स्थित दीप्ति कॉन्वेंट स्कूल के चर्च में एक दिन पहले गुरुवार रात प्रभु यीशु के जन्म के समय विशेष प्रार्थना कर केक काट गया। बड़ी संख्या में आए ईसाई समाजजनों ने एक दूसरे को शुभकामनाएं दी। फादर थामस ने प्रभु यीशु के जीवन पर प्रकाश डाला। चर्च के बाहर प्रभु यीशु की विशेष झांकी आकर्षण का केंद्र रही। क्रिसमस के पर दो दिवसीय मेले में शुक्रवार को बड़ी संख्या में पहुंचे लोगों ने झूले सहित व्यंजनों का लुत्फ भी उठाया। फादर थामस ने बताया पर्व को धूमधाम से मनाया जाता है। शनिवार को भी मेले का आयोजन किया जाएगा।
विशेष प्रार्थना कर मनाया प्रभु यीशु का जन्मदिन- सुसनेर | स्थानीय संतोष कैथोलिक स्कूल स्थित चर्च में क्रिसमस के अवसर पर विभिन्न कार्यक्रम आयोजित किए गए। गुरुवार रात 11 बजे प्रभु यीशु के जन्म के अवसर पर विशेष प्रार्थना का आयोजन किया गया। बाद में सभी ने एक-दूसरे को प्रभु यीशु के जन्म की बधाई दी। फादर रोई जोसेफ ने बताया कि सुसनेर स्थित चर्च में पिछले तीन दिनों से प्रार्थना सभा का आयोजन किया जा रहा था। 23 दिसंबर को स्कूल के छात्रों द्वारा सांस्कृतिक कार्यक्रमों की सुंदर प्रस्तुति दी गई। बच्चों को यीशु के संबंध में संदेश दिया गया। 24 दिसंबर की रात 11 बजे विशेष प्रार्थना सभा का आयोजन किया गया। बाद में प्रभु यीशु के बलिदान दिवस की पूजा की गई। कार्यक्रम में आसपास के ग्रामीण क्षेत्रों से बड़ी संख्या में बच्चे व ग्रामीण शामिल हुए। बाद में केक काटकर एक-दूसरे को केक खिलाए गए। यीशु के जन्म की बधाई दी गई। आतिशबाजी भी की गई। बधाई देने का सिलसिला शुक्रवार को भी रहा। स्कूल छात्रावास में रहने वाले बच्चों द्वारा चर्च के बाहर प्रभु यीशु के जन्म की एक आकर्षक झांकी बनाई गई।
धूमधाम से मनाया क्रिसमस- कालापीपल | प्रभु ईसा मसीह का जन्मदिन ईसाई समाजजनों ने श्रद्धा और भक्ति के साथ मनाया। एक दिन पूर्व सेंट टैरेसा स्कूल स्थित चर्च पर आकर्षक रोशनी की गई। नगर में समाजजनों ने जुलूस निकाला जिसमें सांता क्लाज ने बच्चों के साथ खुशियां बांटी। शुक्रवार सुबह चर्च में सामूहिक प्रार्थना की गई तथा एक-दूसरे को बधाई दी। इस अवसर पर परिसर में ईसा मसीह के जन्म की झांकी सजाई गई। नगरवासियों ने चर्च पहुंचकर ईसाई समाजजनों को बधाई दी।
खुशियों से गूंजा चर्च परिसर-अकोदिया मंडी | रात 12 बजे प्रभु यीशु का जन्म होते ही चर्च परिसर खुशियों से गूंज उठा। जोरदार आतिशबाजी की गई व एक-दूसरे को केक खिलाकर उपस्थितजनों ने बधाई दी। सारंगपुर रोड पर स्थित आलफोंसा चर्च में फादर बिनोईसिलीपोस ने अमन खुशहाली का संदेश भी मौजूद लोगों का बताया। सुबह फादर बिनोईसिलीपोस ने बच्चों को टाफियां बांटी एवं क्रिसमस की बधाई दी। इस अवसर पर सांस्कृतिक कार्यक्रम भी आयोजित हुए। स्कूली बच्चों द्वारा कार्यक्रम में काफी उत्साह देखने को मिला। स्कूल की सिस्टर ग्रेसिम, सिस्टर रेशमी, पोलिंग, बाबूराजा, जोंस सर द्वारा प्रभु यीशु के जन्म स्थल की आकर्षक झांकी के माध्यम से प्रभु के जन्म काल के समय की परिस्थितियों को रेखांकित किया गया। वहीं क्रिसमस ट्री बनाए गए। इन पर आकर्षक विद्युत साज सज्जा की।
अकोदिया | चर्च में बनी झांकी देखते हुए संस्था के लोग।
कालापीपल | इस तरह चर्च में झांकी सजाई गई।
क्रिसमस पर दिया सद्भावना का संदेश
शाजापुर | छोटे-छोटे बच्चों ने आकर्षक वेशभूषा धारण कर लोगों को सद्भावना और जागरूक रहने का संदेश दिया। यह आयोजन क्रिसमस के अवसर पर दुपाड़ा रोड स्थित सहज पब्लिक स्कूल में किया गया। बच्चों ने मंच से एक से बढ़कर एक प्रस्तुति दी। कोई परी बनकर दर्शकों के बीच मानवता का संदेश दे रहा था। इस दौरान स्कूल डायरेक्टर आशा जैन ने क्रिसमस की महत्ता पर प्रकाश डाला। इस अवसर पर बच्चों ने एक से बढ़कर एक प्रस्तुतियां दी। शिक्षिका पूर्वी जैन, सुषमा नागर, अनिता श्रीवास्तव, नीता भावसार, प्रिया भावसार, चंदा सोनी सहित स्टाफ मौजूद था।
hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva